Държавен вестник, бр. 9, 2016 г., стр. 97

БРОЙ  9	
Д Ъ Р Ж А В Е Н  В Е С Т Н И К 	
СТР.  97  
Раздел IV
Ред за одобряване на финансова помощ по 
подмярката
Чл. 11. (1) В срок до 10 работни дни от 
сключване на договор по реда на Наредба 
№ 22 от 2015 г. МИГ подава заявление за 
одобрение на финансова помощ по подмярка 
19.4 съгласно приложение № 2.
(2) Срокът по ал. 1 се смята спазен, ако 
заявлението е депозирано в деловодството на 
Министерството на земеделието и храните 
(МЗХ) в определения срок. Информация и/
или документи, изпратени по пощата или по 
куриер, които не са получени в деловодството 
в посочения срок, се оставят без разглеждане.
(3) Със заявлението по ал. 1 се подава и 
заявление по чл. 12, ал. 2.
(4) В срок до един месец от последното 
получено заявление по ал. 1 министърът на 
земеделието и храните или оправомощено 
от него лице издава заповед за одобрение 
на общия размер на финансовата помощ по 
подмярката.
(5) Общият размер на финансовата помощ 
по подмярка 19.4 се намалява по право с 
размера на средствата, отказани за възста-
новяване от ДФЗ – РА.
(6) Заявлението може да бъде изцяло или 
частично оттеглено от МИГ до неговото 
одобрение. Ако МИГ е уведомена от МЗХ за 
наличие на несъответствие и/или нередност в 
документите или когато МИГ е уведомена за 
намерението на МЗХ да извърши посещение 
на място, или когато при посещението на 
място се установи нередност, не се разрешава 
оттегляне на заявлението по отношение на 
документите, засегнати от нередността, като 
в тези случаи МИГ се уведомява писмено за 
отказ на направеното искане за оттегляне.
(7) При оттегляне на заявление, което не 
попада в обхвата на ал. 6, образуваното ад-
министративно производство се прекратява, 
а МИГ има право да подаде ново заявление, 
ако срокът на прием не е изтекъл.
(8) Заявлението може да бъде коригирано 
по всяко време след подаването му в случай 
на очевидна грешка, призната от МЗХ, въз 
основа на цялостна преценка на конкретния 
случай и при условие, че МИГ е действала 
добросъвестно. МЗХ може да признае оче-
видни грешки само ако те могат да бъдат 
непосредствено установени при техническа 
проверка на информацията, съдържаща се в 
документите. 
(9) Изменение или допълнение на заповедта 
по ал. 4 е допустимо при промяна в догово-
ра за изпълнение на стратегия по подмярка 
19.2, свързана с промяна в общия размер на 
одобрените публични разходи от ЕЗФРСР за 
изпълнение на стратегията за ВОМР.
(10) Изменение или допълнение на заповед­
та по ал. 4, свързана с увеличаване размера 
на финансовата помощ по подмярка 19.4, се 
извършва след изрично заявление от МИГ.
Раздел V
Ред за одобряване на планирани дейности 
и разходи
Чл. 12. (1) Ежегодно до 30 септември МИГ 
подава заявление за одобрение на планирани 
дейности и разходи за следващата календарна 
година по образец съгласно приложение № 3.
(2) В годината на одобрение на МИГ заяв-
лението за одобрение на планирани дейности 
и разходи по ал. 1 за годината на одобрение 
на стратегията за ВОМР и следващата кален-
дарна година се подава в срок до 10 работни 
дни от сключване на договора за изпълнение 
на стратегията.
(3) Заявлението по ал. 1 се подава от МИГ 
в един екземпляр на хартиен носител и копие 
на оптичен носител (СD), като раздел ІІІ се 
подава във формат .xls, в деловодството на 
МЗХ – лично, по куриер или по пощата с 
обратна разписка.
(4) За МИГ, която не подаде заявление за 
одобрение на планираните дейности и разходи 
в срока по ал. 1 или 2, дейностите и разхо-
дите се определят служебно от комисията 
по чл. 14, ал. 7 и се одобряват със заповед 
на министъра на земеделието и храните или 
оправомощено от него лице.
(5) Срокът по ал. 1 и 2 се смята спазен, 
ако заявлението е депозирано в деловодството 
на МЗХ в определения срок. Информация  
и/или документи, изпратени по пощата или по 
куриер, които не са получени в деловодството 
в посочения срок, се оставят без разглеждане.
(6) Заявлението може да бъде оттеглено или 
коригирано при условията на чл. 11, ал. 6 – 8. 
(7) След изтичане на срока по ал. 1 и 2 до 
одобрението по чл. 13 не се допуска подаване 
на допълнителни заявления с изключение на 
случаите, когато това се налага с цел отстра-
няване на констатирани пропуски по реда 
на чл. 14, ал. 4 или 8, както и в случаите по 
чл. 11, ал. 7.
Чл. 13. Заявленията за одобрение на пла-
нираните дейности и разходи се разглеждат 
и одобряват от МЗХ.
Чл. 14. (1) Не по-късно от 60 работни дни 
след последното подадено заявление за одо-
брение на планираните дейности и разходи 
по чл. 12, ал. 1 от всички МИГ министърът 
на земеделието и храните или оправомощено 
от него лице със заповед одобрява или от-
казва изцяло или частично одобрението на 
предложените дейности и разходи.
(2) Не по-късно от 30 работни дни след 
последното подадено заявление по чл. 12, ал. 2 
от всички МИГ министърът на земеделието 
и храните или оправомощено от него лице 
със заповед одобрява или отказва изцяло 
или частично одобрението на предложените 
дейности и разходи за годината на одобрение, 
а за следващата календарна година – не по-
късно от 60 работни дни.